রাম মন্দিরের উদ্বোধনের দিন ভারত প্রকৃত স্বাধীনতা পেয়েছে: ভাগবত

ইন্দোর: রাম মন্দিরের (Ram Mandir) উদ্বোধনের দিনই ভারত (India) প্রকৃত স্বাধীনতা (True freedom) লাভ করেছে। আর তাই সেই স্বাধীনতাঁকে উপলব্ধি করার জন্য ২২ জানুয়ারি রাম মন্দিরের প্রতিষ্ঠা দিবসকে (Foundation Day) ‘প্রতিষ্ঠা দ্বাদশী’ (Pratishta Dwadashi) পালনের ডাক দিলেন সঙ্ঘ প্রধান মোহন ভাগবত (Mohan Bhagwat) ।

ইন্দোরের (Indore) একটি অনুষ্ঠানে সোমবার রাম মন্দিরের প্রতিষ্ঠা দিবসের দিনটিকে তিনি দেশের স্বাধীনতা দিবসের সঙ্গে তুলনা করলেন ভাগবত। এদিন শ্রী রাম জন্মভূমি তীর্থ ট্রাস্টের সাধারণ সম্পাদক চম্পত রাইয়ের হাতে দেবি অহল্যা পুরস্কার তুলে দেন ভগবত।

আরও পড়ুন: একগুচ্ছ কর্মসূচি নিয়ে বঙ্গ সফরে মোহন ভাগবত

২০২৪ সালের ২২ জানুয়ারি অযোধ্যায় রামলালার প্রাণ প্রতিষ্ঠা হয়েছিল। সেই ঐতিহাসিক দিনটি এবার থেকে পালনের সিদ্ধান্ত নিয়েছে বিভিন্ন সংগঠন । এবার এই বিশেষ দিনটিকে ‘প্রতিষ্ঠা দ্বাদশী’ হিসেবে পালনের আহ্বান জানালেন আরএসএস প্রধান। ধর্মীয় তিনি অনুযায়ী ১১ জানুয়ারি ছিল রাম মন্দির প্রতিষ্ঠার একবছর।

বিজেপি বিরোধী বিভিন্ন রাজনৈতিক দল থেকে শুরু করে কয়েকটি সংগঠন দাবি করে আসছে, যে কায়দায় অযোধ্যায় রাম মন্দিরের নির্মাণ হয়েছে তাতে সমাজে বৈষম্যের জন্ম হয়েছে । কিন্তু ভাগবত এই যুক্তি খণ্ডন করে বলেন, রাম মন্দিরের প্রতিষ্ঠা ঘিরে সমাজে কোনও বিভাজনের সৃষ্টি হয়নি। অন্যদিকে, এই অনুষ্ঠানেই রাম মন্দির নির্মাণকে কেন্দ্র করে আন্দোলন কেন শুরু হয়েছিল সেই ইতিহাসও তুলে ধরেন মোহন ভগবত । তাঁর বক্তব্য, ভারতের আত্মাকে জাগ্রত করতেই অযোধ্যায় রাম মন্দির নির্মাণের আন্দোলন শুরু হয় ।

উল্লেখ্য, একগুচ্ছ কর্মসূচি নিয়ে বঙ্গ সফরে আসছেন মোহন ভাগবত। আগামী ফেব্রুয়ারি মাসের ৭ থেকে ১৬ তারিখ পর্যন্ত তাঁর এই টানা কর্মসূচি চলবে। দেখা যাক ভাগবতের এই বক্তব্য ঘিরে বঙ্গে এর কোনও প্রভাব পড়ে কিনা।